Viborger Samler, 1847-03-08
Tyrkiet. Augsb. Allg. Zeit. melder fra Constantinopel (d. 10de Febr.), at Cholera er trængt frem til Damascus, og at den udentvivl har gjort videre Fremskridt. Sygdommen forfulgte Pilegrimene endog paa deres Vei igjennem Ørkenen og rasede bestandig i deres Rækker. Endnu mere end ved disse Beretninger bevægedes den høie Verden i Constantinopel ved den med Grækenland opstaaede Differents. Breve fra Athen have allerede meldt, at Kong Otto af Grækenland har paa et Hofbal i Athen yttret sin Uvillie imod den tyrkiske Gesandt sammesteds, der havde negtet Kongens Adjutant, TazmiKarakasso, der tidligere skal have været impliceret i et i dyb Fred foretaget Jndfald paa den tyrkiske Grændse, Reisepas til Constantinopel. Den tyrkiske Gesandt Mussurus raadfører sig i alle vigtige Anliggender med det engelske Gesandtskab i Athen, der staaer paa en spændt Fod med den græske Ministerpræsident Kollettis. Divanet betragtede dette Anliggende fra en meget alvorlig Side: det skal paa en meget brusque Maade have opstillet Satisfactionsbetingelserne, og omsider kun givet efter for den europæiske Diplomats indstændige Forestillinger, saa at de til Athen afsendte Betingelser ere affattede i en formildende Form. Kongeriget Grækenland. Directe Breve fra Athen af 14de Februar melde: "Det tyrkisk græske Anliggende træder hver Dag, ja hver Time, i en ny Phase. Den tyrkiske Gesandt negter en græsk Stabs officier, Adjutant hos Kongen, sin Underskrift paa et Reisepas til Constantinopel. Dette Afslag berører Kongen paa en vel djærv Maade paa et Bal, idet han henvender sig til den tyrkiske Gesandt, der, efter at have raadført sig med sine Venner, forlader Ballet. J de derefter følgende Dage vexles Noter imellem den græske Regjering og den tyrkiske Befuldmægtigede samt med Argyropulos, det graske Hofs Gesandt hos Porten. Pludselig viser et tyrkisk Dampskib sig i Havnen for Athen, hvor det stilles til den tyrkiske Gesandts Disposition. Portens Fordringer ere af en eiendommelig Art: Uden rigsministeren - Kolletti – skal begive sig til den tyrkiske Minister og yttre sin Bekymring og Beklagelse over hvad der var skeet; Adjutanten skal afsættes, og den græske Regjering tilstille Porten en undskyldende Erklæring over det Forefaldne. Kun 3 Dages Betænkningstid gav Porten den græske Regjering; efter denne Termins Forløb skulde Mussurus, saafremt de stillede Betingelser ikke opfyldtes, forlade Landet. Jaften udløber Terminen; den tyrkiske Mission træffer alle Anstalter til Afreise; han har betalt sine Kjøbmandsregninger, bestemt Auction over sit Bohave, og der staaer nu kun tilbage, at han skal indskibe sig i Piræus. Jmidlertid har den græske Regjering ikke været uvirksom, efter et igaar Aftes afholdt Ministerraad, hvortil flere fremmede Magters Gesandter havde erholdt Jndbydelse, afsendte Regjeringen et Dampskib med Depescher til Constantinopel. Disse Depeschers Jndhold er endnu ubekjendt; men den tyrkiske Minister, saa forsikkrer, man, vil afreise herfra inden Aften. Forholdsregler ere tagne for at sikkre den tyrkiske Gesandt imod Publicums Uvillie. - Fra Philippopolis indløbe Efterretninger om at de derværende Christne ere under Gudstjenesten myrdede af Tyrkerne.